Wandle (rijeka)
Wandle je rijeka na istoku Engleske u Grofoviji Greater London duga nekih 18 km, pritoka rijeke Temze.

Karakteristike 
Wandle izvire na jugu londonskog Borougha Croydon, od tamo teče prema sjeveroistoku preko borougha Croydon, Sutton, Merton i Wandsworth do ušća u Temzu u Boroughu Wandsworth.

Pretpostavlja se da je ime rijeke i borougha Wandsworth izvedeno iz staroengleske riječi Wendlesworth, a to je značilo Naselja Wendla. 

Tokom 17 i 18. vijeka duž rijeke je niklo puno manufaktura, koje su prerađivale duhan i tekstil. Kako je broj  stanovnika Croydona rastao, riječno korito postalo je nalik na otvorenu kanalizaciju, pa je nakon izbijanja tifusa i kolere 1840. djelomično natkriveno.

Za Viktorijanskih vremena duž rijeke radilo je nekih 90 vodenica. Kasnije je izniklo puno štavionica kože pa je bila strašno zagađena. Nakon 1960-ih pristupilo se sanaciji rijeke, pa su se čak vratile i pastrve.

U augustu 2011. Wandle je uvršten na listu deset rijeka Engleske i Walesa čije su vode značajno poboljšane.

Izvori

Vanjske veze 

 London's Lost Rivers - River Wandle 

Rijeke u Engleskoj
Greater London
Temza